CELEX: 
Language: hr
Date: 2018-01-16 00:00:00
Title: 

UREDBA KOMISIJE (EU) …/…
            
            
               оd 16.1.2018.
            
            
               o izmjeni priloga II. i III. Uredbi (EZ) br. 396/2005 Europskog parlamenta i Vijeća u pogledu maksimalnih razina ostataka za živine spojeve u ili na određenim proizvodima
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ
                  1
               , a posebno njezin članak 14. stavak 1. točku (a) i članak 16. stavak 1. točku (a),
            
            
               budući da:
            
            
               (1)Maksimalne razine ostataka (MRO) za živine spojeve utvrđene su u Prilogu II. i dijelu B Priloga III. Uredbi (EZ) br. 396/2005. 
            
            
               (2)Direktivom Vijeća 79/117/EEZ zabranjeno je stavljanje na tržište i uporaba sredstava za zaštitu bilja koja sadržavaju živine spojeve. Sva su odobrenja sredstava za zaštitu bilja koja sadržavaju živine spojeve opozvana i stoga su svi MRO-ovi utvrđeni na relevantnoj granici određivanja (LOD).
            
            
               (3)Komisija je od subjekata u poslovanju s hranom i od država članica zaprimila podatke koji pokazuju da prisutnost živinih spojeva u nekoliko proizvoda dovodi do viših ostataka od LOD-a utvrđenog u Uredbi (EZ) br. 396/2005. 
            
            
               (4)Najnoviji podaci o praćenju potvrđuju da su ostaci živinih spojeva prisutni u nekoliko proizvoda na razinama većim od LOD-a. Uzimajući u obzir 95. percentil svih rezultata uzorkovanja, prijavljeno je sljedeće: orašasti plodovi 0,02 mg/kg; svježe začinsko bilje 0,03 mg/kg; kultivirane gljive 0,05 mg/kg; divlje gljive 0,50 mg/kg, a vrganji 0,90 mg/kg; sjeme uljarica 0,02 mg/kg; čajevi, zrna kave, biljne infuzije i kakao u zrnu 0,02 mg/kg; začini 0,02 mg/kg, a đumbir, muškatni oraščić, muškatni cvijet (macis) i kurkuma 0,05 mg/kg; meso 0,01 mg/kg, a meso divljih životinja 0,015 mg/kg te pačje meso (iz uzgoja i od divljih pataka) 0,04 mg/kg; životinjska mast 0,01 mg/kg; jestive iznutrice 0,02 mg/kg, a iznutrice divljih životinja 0,025 mg/kg te iznutrice divljih svinja 0,10 mg/kg; mlijeko 0,01 mg/kg i med 0,01 mg/kg.
            
            
               (5)Budući da se uporaba pesticida koji sadržavaju živu u Uniji postupno ukida već više od trideset godina, može se smatrati da je do prisutnosti žive u hrani došlo zbog onečišćenja okoliša. Stoga je primjereno zamijeniti zadane vrijednosti s onima navedenima u uvodnoj izjavi 4., kako bi se okolišni kontekst žive uzeo u obzir u Uredbi (EZ) br. 396/2005. To će nacionalnim nadležnim tijelima omogućiti da poduzmu odgovarajuće mjere provedbe na temelju realističnih MRO-ova.
            
            
               (6)Znanstveni odbor za kontaminante u prehrambenom lancu (Odbor CONTAM) Europske agencije za sigurnost hrane (dalje u tekstu „Agencija”, donio je mišljenje o živi i metil-živi u hrani
                  2
               . 
            
            
               (7)Budući da se živini spojevi pojavljuju u niskim razinama u proizvodima navedenima u uvodnoj izjavi 4. i uzimajući u obzir dostupne podatke o potrošnji u Uniji, ukupna prehrambena izloženost smatra se niskom i ne postoji zdravstveni rizik za potrošače. MRO-ove za te proizvode trebalo bi utvrditi kao privremene u Prilogu III. Uredbi (EZ) br. 396/2005. Ti će se MRO-ovi preispitati, a pri preispitivanju će se u obzir uzeti informacije koje budu dostupne unutar deset godina od objave ove Uredbe. 
            
            
               (8)Komisija je u vezi s potrebom prilagođavanja granica određivanja zatražila mišljenje referentnih laboratorija Europske unije za ostatke pesticida. U tim se laboratorijima došlo do zaključka da bi trebalo zadržati trenutačnu relevantnu granicu određivanja. 
            
            
               (9)Na temelju mišljenja Agencije i uzimajući u obzir čimbenike relevantne za pitanje koje se razmatra potrebne izmjene MRO-ova ispunjavaju uvjete iz članka 14. stavka 2. Uredbe (EZ) br. 396/2005.
            
            
               (10)Preko Svjetske trgovinske organizacije od trgovačkih partnera Unije zatraženo je mišljenje o novim MRO-ovima te su njihove napomene uzete u obzir.
            
            
               (11)Uredbu (EZ) br. 396/2005 trebalo bi stoga na odgovarajući način izmijeniti.
            
         
         
            
               (12)Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
            
               DONIJELA JE OVU UREDBU:
            
            
               Članak 1.
            
            
               Prilozi II. i III. Uredbi (EZ) br. 396/2005 mijenjaju se u skladu s Prilogom ovoj Uredbi.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije. 
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 16.1.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
            
                     
                        
                           
                     
                  
               
         
         
            
                  
                     (1)
                  
                        SL L 70, 16.3.2005., str. 1.
               
               
                  
                     (2)
                  
                        Znanstveni odbor EFSA-e za kontaminante u prehrambenom lancu (CONTAM); Znanstveno mišljenje o opasnosti za javno zdravlje zbog prisutnosti žive i metil-žive u hrani. EFSA Journal 2012.; 10(12):2985. [241 str.].
               
            
      
    ---documentbreak--- 
      
         
         
            
               D052945/02
            
            
            
               HR
            
            
            
               PRILOG
            
            
            
               Prilozi II. i III. Uredbi (EZ) br. 396/2005 mijenjaju se kako slijedi: 
            
            
               1.U Prilogu II. briše se stupac koji se odnosi na živine spojeve.
            
            
               2.Prilog III. mijenja se kako slijedi:
            
            
               (a)U dijelu A dodaje se stupac koji se odnosi na živine spojeve: 
            
            
               [za Službeni list: umetnuti tablicu iz Priloga III.A].
            
            
               (b)U dijelu B briše se stupac koji se odnosi na živine spojeve.